stanford-oval/wikipedia huggingface dataset:
เจ้าชายกาบรีแยลแห่งเบลเยียม

เจ้าชายกาบรีแยลแห่งเบลเยียม  (พระนามเต็ม: กาบรีแยล โบดวง ชาร์ล มารี, ฝรั่งเศส: Gabriel Baudouin Charles Marie, ดัตช์: Gabriël Boudewijn Karel Maria; ประสูติ: 20 สิงหาคม พ.ศ. 2546) เป็นพระราชทายาทพระองค์ที่สอง และเป็นพระราชโอรสพระองค์แรกในสมเด็จพระราชาธิบดีฟีลิปแห่งเบลเยียมกับสมเด็จพระราชินีมาตีลด์แห่งเบลเยียม พระองค์ในปัจจุบันอยู่ในลำดับที่สองของการสืบราชสันตติวงศ์
พระองค์เป็นพระอนุชาของเจ้าหญิงเอลีซาแบ็ต ดัชเชสแห่งบราบันต์ ในขณะที่พระเชษฐภคินีนั้นได้เลื่อนอันดับเป็นอันดับแรกแห่งการสืบราชสันตติวงศ์ อันเนื่องมาจากการผ่านกฎหมายให้ถือสิทธิของบุตรหัวปีในการเป็นรัชทายาทใน พ.ศ.​ 2534 นอกจากดัชเชสแห่งบราบันต์แล้ว พระองค์ยังมีพระอนุชา คือ เจ้าชายแอมานุแอล และพระขนิษฐา คือ เจ้าหญิงเอเลออนอร์
พ่อและแม่ทูนหัวของพระองค์ได้แก่ เคานต์ชาร์ล-อ็องรี ดูว์เดอแกม ดาโก ผู้เป็นพระปิตุลาฝ่ายพระชนนี และบารอนเนสมาเรีย คริสตินา วอน เฟรแบร์ก
แหล่งข้อมูลอื่น

The official website of the Belgian Royal Family
| ก่อนหน้า |  | เจ้าชายกาบรีแยลแห่งเบลเยียม |  | ถัดไป |
| --- | --- | --- | --- | --- |
| เจ้าหญิงเอลีซาแบ็ต ดัชเชสแห่งบราบันต์ |  |   ลำดับการสืบราชสันตติวงศ์แห่งเบลเยียม   ลำดับที่ 2   (21 กรกฎาคม พ.ศ. 2556 – ปัจจุบัน) |  | เจ้าชายแอมานุแอลแห่งเบลเยียม |
| ด ค กเจ้าชายแห่งเบลเยียม |
| --- | --- |
เริ่มนับรุ่นจากพระราชวงศ์ที่สืบเชื้อสายจากพระเจ้าเลออปอลที่ 1 แห่งเบลเยียม
รุ่นที่ 1:  เจ้าชายหลุยส์ ฟิลิป มกุฎราชกุมาร  สมเด็จพระเจ้าเลออปอลที่ 2  เจ้าชายฟิลิป เคานต์แห่งแฟลนเดอส์ 
รุ่นที่ 2:  เจ้าชายเลโอโปลด์ ดยุกแห่งบราบันต์  เจ้าชายโบดวง  สมเด็จพระเจ้าอัลแบร์ที่ 1 
รุ่นที่ 3:  สมเด็จพระเจ้าเลโอโปลด์ที่ 3  เจ้าชายชาลส์ เคานต์แห่งฟลานเดอร์ 
รุ่นที่ 4:  สมเด็จพระราชาธิบดีโบดวง  สมเด็จพระราชาธิบดีอัลแบร์ที่ 2  เจ้าชายอาแล็กซ็องดร์ 
รุ่นที่ 5:  สมเด็จพระราชาธิบดีฟีลิป  เจ้าชายลอเรนซ์ อาร์ชดยุกแห่งออสเตรีย-เอสเต*  เจ้าชายโลร็อง 
รุ่นที่ 6:  เจ้าชายกาบรีแยล  เจ้าชายแอมานุแอล  เจ้าชายอะเมเดโอ อาร์ชดยุกแห่งออสเตรีย-เอสเต**  เจ้าชายโจอาคิม อาร์ชดยุกแห่งออสเตรีย-เอสเต**  เจ้าชายนีกอลา  เจ้าชายแอมริก  เจ้าชายออสการ์ 
*สถาปนาเป็นเจ้าชายแห่งเบลเยียมเมื่อวันที่ 10 พฤศจิกายน ค.ศ. 1995 **สถาปนาเป็นเจ้าชายแห่งเบลเยียมเมื่อวันที่ 2 ธันวาคม ค.ศ. 1991
เคราร์ด ฟัน โฮนต์ฮอสต์

เคราร์ด หรือ แคร์ริต แฮร์มันส์โซน ฟัน โฮนต์ฮอสต์ (ดัตช์: Gerard, Gerrit Hermanszoon van Honthorst; 4 พฤศจิกายน ค.ศ. 1592 - 27 เมษายน ค.ศ. 1656) เป็นจิตรกรชาวดัตช์แห่งเมืองยูเทรกต์ในสมัยยุคทองของเนเธอร์แลนด์ในคริสต์ศตวรรษที่ 17 ผู้มีความเชี่ยวชาญในการเขียนภาพเหมือน
ฟัน โฮนต์ฮอสต์ได้ร่ำเรียนกับอาบราฮัม บลุมาร์ต (Abraham Bloemaert) จิตรกรและช่างพิมพ์ภาพที่เปลี่ยนจากการเขียนแบบตระกูลฟรังก์เกิน (Francken) ไปเป็นการเขียนแบบกึ่งอิตาลีเมื่อต้นคริสต์ศตวรรษที่ 16
เช่นเดียวกับจิตรกรเนเธอร์แลนด์ในขณะนั้นที่ตื่นเต้นกับการการวิวัฒนาการทางจิตรกรรมในแบบอิตาลี ฟัน โฮนต์ฮอสต์เดินทางไปอิตาลีในปี ค.ศ. 1616 และไปเลียนแบบการเขียนแบบธรรมชาติและลักษณะความแปลกประหลาด (eccentricities) ของการาวัจโจ และเดินทางกลับเนเธอร์แลนด์ราวปี ค.ศ. 1620 หลังจากได้รับการฝึกอย่างดีในกรุงโรม เมื่อกลับมาถึงเนเธอร์แลนด์ ฟัน โฮนต์ฮอสต์, ดีร์ก ฟัน บาบือเริน และแฮ็นดริก เตอร์บรึคเคิน ก็ริเริ่มกลุ่มการเขียนแบบการาวัจโจที่ปัจจุบันเรียกกันว่า "การเขียนภาพแบบการาวัจโจ" ในยูเทรกต์ ต่อมาในปี ค.ศ. 1623 ฟัน โฮนต์ฮอสต์ก็ได้เป็นประธานของสมาคมจิตรกรของยูเทรกต์ที่ซึ่งโฮนต์ฮอสต์แต่งงานกับลูกพี่ลูกน้องกัน โฮนต์ฮอสต์มีชื่อเสียงแพร่หลายจนเซอร์ดัดลีย์ คาร์ลตันผู้เป็นทูตอังกฤษในเดอะเฮกขณะนั้น แนะนำงานเขียนของฟัน โฮนต์ฮอสต์แก่เอิร์ลแห่งแอรันเดลและลอร์ดดอร์ชิสเตอร์ ในปี ค.ศ. 1626 ฟัน โฮนต์ฮอสต์เขียนภาพเปเตอร์ เปาล์ รือเบินส์ เป็นชายผู้ซื่อตรงที่ถูกเสาะหาและพบโดยไดออจินีส
เอลิซาเบท สจวร์ต พระราชินีแห่งโบฮีเมีย (Elizabeth of Bohemia) พระขนิษฐาในพระเจ้าชาลส์ที่ 1 แห่งอังกฤษ ขณะที่ทรงลี้ภัยอยู่ในเนเธอร์แลนด์ทรงให้การสนับสนุนโฮนต์ฮอสต์และทรงขอให้สอนวาดรูปแก่พระโอรสและพระธิดา โฮนต์ฮอสต์จึงเป็นที่รู้จักของพระเจ้าชาลส์ที่ 1 ผู้ที่ทรงเชิญชวนไปอังกฤษในปี ค.ศ. 1628 เมื่อพำนักอยู่ในอังกฤษ โฮนต์ฮอสต์เขียนภาพเหมือนหลายภาพและภาพอุปมานิทัศน์ซึ่งปัจจุบันอยู่ที่พระราชวังแฮมป์ตันคอร์ตที่พระเจ้าชาลส์และพระราชินีเฮนเรียตตานั่งเป็นแบบเป็นเทพีไดแอนาและเทพอะพอลโลในก้อนเมฆรับจอร์จ วิลเลิร์ส ดุ๊กที่ 1 แห่งบักกิงแฮม ที่เป็นเทพเมอร์คิวรีและผู้พิทักษ์พระโอรสธิดาของพระองค์
ดูเพิ่ม

ภาพเหมือน
จิตรกรรมยุคทองของเนเธอร์แลนด์
ศิลปะคริสเตียน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เคราร์ด ฟัน โฮนต์ฮอสต์
ชีวประวัติของเคราร์ด ฟัน โฮนต์ฮอสต์ที่ พิพิธภัณฑ์ศิลปะเว็บ
ภาพเขียนของเคราร์ด ฟัน โฮนต์ฮอสต์ที่ พิพิธภัณฑ์ศิลปะเว็บ
สมุดภาพ

"การปฏิเสธของนักบุญปีเตอร์"
ราว ค.ศ. 1612-1620
"แซมซันและเดอไลลาห์"
ราว ค.ศ. 1615
"การชื่นชมพระบุตร"
ราว ค.ศ. 1622
"ลูกคนโปรด"
ราว ค.ศ. 1623
"นักสีไวโอลินผู้รื่นเริง"
ราว ค.ศ. 1623
"Granida and Daifilo"
ราว ค.ศ. 1625
"การชื่นชมพระบุตร"
ราว ค.ศ. 1625-1650
"ความกังขาของนักบุญทอมัส"
ราว ค.ศ. 1625-1650
"ภาพเหมือนของ
เจ้าชายเฟรเดอริก แฮ็นดริก
และอามาลีแห่งซ็อลมส์-เบราน์เฟ็ลส์"
ราว ค.ศ. 1625-1650
"เล่นดนตรี"
ราว ค.ศ. 1626-1630
"ภาพเหมือนของอามาลี
แห่งซ็อลมส์-เบราน์เฟ็ลส์"
ราว ค.ศ. 1630-1640
"ภาพเหมือนของ
เอลิซาเบท สจวร์ต
แห่งโบฮีเมีย"
ราว ค.ศ. 1642
"ภาพเหมือนของฟรีดริช
วิลเฮ็ล์มที่ 1 ผู้คัดเลือกแห่ง
บรันเดินบวร์ค และลูอีเซอ
เฮ็นรีเอ็ทเทอ แห่งนัสเซา"
ราว ค.ศ. 1647
"ซูแซนนากับผู้อาวุโส"
ราว ค.ศ.  1655
"นักปรัชญาเต็มตัว"
| ด ค กจิตรกรในศิลปะตะวันตก |
| --- | --- |
ทั่วไป:  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามสัญชาติ  จิตรกรแบ่งตามประเภท 
สมัย:  สมัยไบแซนไทน์  สมัยกอทิก  สมัยเนเธอร์แลนด์เริ่มแรก  ยุคทองของเนเธอร์แลนด์  สมัยฟื้นฟูศิลปวิทยา  สมัยฟื้นฟูศิลปวิทยาในฟลานเดอส์  สมัยฟื้นฟูศิลปวิทยาในเนเธอร์แลนด์  สมัยจริตนิยม  สมัยบาโรก  สมัยโรโกโก  ลัทธิคลาสสิกใหม่  สมัยจินตนิยม  ลัทธิประทับใจ  ลัทธิประทับใจยุคหลัง  ลัทธิสำแดงพลังอารมณ์  กลุ่มนิยมแบบก่อนราฟาเอล  ลัทธิสัญลักษณ์นิยม  ลัทธิบาศกนิยม  ลัทธิเหนือจริง  สมัยใหม่ 
ศตวรรษ:  คริสต์ศตวรรษที่ 13  คริสต์ศตวรรษที่ 14  คริสต์ศตวรรษที่ 15  คริสต์ศตวรรษที่ 16  คริสต์ศตวรรษที่ 17  คริสต์ศตวรรษที่ 18  คริสต์ศตวรรษที่ 19  คริสต์ศตวรรษที่ 20 
หัวเรื่อง/ประเภท:  ภาพประวัติศาสตร์ (รวมศิลปะศาสนา)  ภาพชีวิตประจำวัน  ภาพเหมือน  ภาพภูมิทัศน์  ภาพนิ่ง   ภาพพิมพ์หิน  ภาพไร้มายา  หนังสือวิจิตร  ภาพประกอบ 
สัญชาติ:  ชาวไทย  ชาวดัตช์  ชาวฝรั่งเศส  ชาวเฟลมิช  ชาวเยอรมัน  ชาวสเปน  ชาวออสเตรีย  ชาวอังกฤษ  ชาวอิตาลี  ชาวกรีก  ชาวอเมริกัน  ชาวสวีเดน  ชาวรัสเซีย  ชาวยูเครน 
 ปรัชญาศิลปะ  จิตรกรรม  จิตรกรที่มีบทความเกี่ยวกับงานเขียน  จิตรกรที่มีรายชื่องานเขียน  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง
เกเกง ข่าน

สำหรับความหมายอื่น ดูที่ จักรพรรดิอิงจง
เกเกง ข่าน (มองโกเลีย: гэгээн хаан) หรื จักรพรรดิหยวนอิงจง (จีน: 元英宗; ค.ศ. 1303–1323) เป็นจักรพรรดิพระองค์ที่ 5 แห่งราชวงศ์หยวน ประสูติเมื่อวันที่ 22 กุมภาพันธ์ ค.ศ. 1302 ทรงพระนามเดิมว่า ชัดบัล (มองโกเลีย: Шадбал) เป็นพระราชโอรสในอาโยร์บาร์บัด ข่าน (จักรพรรดิหยวนเหรินจง)
ชัดบัลเสด็จขึ้นครองราชย์เมื่อวันที่ 19 เมษายน ค.ศ. 1320 แทนพระราชบิดา ทรงพระนามว่าเกเกง ข่าน หรือจักรพรรดิหยวนอิงจง แต่ทรงครองราชย์ได้เพียง 2 ปี ก็สวรรคตลงเมื่อวันที่ 4 กันยายน ค.ศ. 1323 ขณะพระชนม์เพียง 21 พรรษา เยซนโทโมร์ ข่าน หรือจักรพรรดิหยวนไท่ติ้งจึงขึ้นเสวยราชย์แทน
| ก่อนหน้า |  | เกเกง ข่าน |  | ถัดไป |
| --- | --- | --- | --- | --- |
| จักรพรรดิหยวนเหรินจง‎ (อาโยร์บาร์บัด ข่าน) |  | จักรพรรดิจีน  (พ.ศ. 1864–1866) |  | จักรพรรดิหยวนไท่ติ้ง (เยซนโทโมร์ ข่าน) |
| ด ค กข่านแห่งมองโกล |
| --- | --- |
ข่านแห่งจักรวรรดิมองโกล:  เจงกิส ข่าน (1206–1227)  โทโลย ข่าน (1228)  โอเกเดย์ ข่าน (1229–1241)  กูยุก ข่าน (1246–1248)  มงค์ ข่าน (1251–1259)  กุบไล ข่าน (1260–1271) 
ข่านแห่งราชวงศ์หยวน ในจักรวรรดิมองโกล:  กุบไล ข่าน (1271–1294)  โทโมร์ ข่าน (1294–1307)  คูเล็ก ข่าน (1308–1311)  อาโยร์บาร์บัด ข่าน (1311–1320)  เกเกง ข่าน (1321–1323)  เยซนโทโมร์ ข่าน (1323–1328)  รากิบัค ข่าน (1328)  ซายาท ข่าน (1328–1329 / 1329–1332)  โคทักท์ ข่าน (1329)  รินชิมบัล ข่าน (1332)  ทอกอนโทโมร์ ข่าน (1333–1368) 
ข่านแห่งรัฐมองโกเลีย:  บ็อกด์ ข่าน (1911–1924) 
| ด ค กฮ่องเต้แห่งราชวงศ์หยวน |
| --- | --- |
ฮ่องเต้แห่งราชวงศ์หยวน:  ไท่จู่  รุ่ยจง  ไท่จง  ดิงจง  เสียนจง  ซื่อจู  เฉินจง  อู่จง  เหรินจง   อิงจง  ไท่ติ้ง  เทียนชุ่น  เหวินจง (ครั้งที่ 1)  หมิงจง  เหวินจง (ครั้งที่ 2)  หนิงจง  ฮุ่ยจง 
ฮ่องเต้แห่งราชวงศ์หยวนเหนือ:  ฮุ่ยจง  เจาจง  อี้จง 
เซี่ย → ชาง → โจว → ฉิน → ฮั่น → สามก๊ก → จิ้น / สิบหกรัฐ → เหนือ / ใต้ → สุย → ถัง → สิบรัฐ → เหลียว / ซ่ง / เซี่ยตะวันตก / จิน → หยวน → หมิง → ชิง → สาธารณรัฐจีน / สาธารณรัฐประชาชนจีน
เดลีย์ บลินด์

เดลีย์ บลินด์ (ดัตช์: Daley Blind; เกิด 9 มีนาคม ค.ศ. 1990) เป็นนักฟุตบอลชาวดัตช์ ปัจจุบันเล่นในตำแหน่งกองหลังและกองกลางให้แก่ฌิโรนา สโมสรในลาลิกา และทีมชาติเนเธอร์แลนด์
บลินด์เป็นบุตรชายของแดนนี บลินด์ อดีตกองหลังของอายักซ์ ซึ่งต่อมาได้เป็นหัวหน้าผู้ฝึกสอนและผู้จัดการทีมชาติเนเธอร์แลนด์
บลินด์เริ่มต้นจากเป็นผู้เล่นชุดเยาวชนของอัมสเตอร์ดัมสเคอเอฟเซ ก่อนย้ายไปที่อายักซ์และเริ่มเส้นทางนักฟุตบอลอาชีพที่นั่น โดยส่วนใหญ่ที่ลงเล่นให้ทีมเขาจะได้ลงเล่นในตำแหน่งกองหลังตัวที่ 3  หรือ ตำแหน่งหมายเล่ข 6 เป็นประจำ โดยในปี ค.ศ. 2010 บลินด์ถูกยืมตัวไปที่โกรนิงเงินในเมืองโกรนิงเงิน ประเทศเนเธอร์แลนด์ เป็นเวลา 1 ปี ในปี ค.ศ. 2013 บลินด์ได้เล่นทีมชาติชุดใหญ่และพาทีมชาติเนเธอร์แลนด์คว้าอันดับ 3 ในฟุตบอลโลก 2014 หลังจากนั้นในเดือนกันยายน ค.ศ. 2014 แมนเชสเตอร์ยูไนเต็ดก็ซื้อตัวไปในราคา 13.8 ล้านปอนด์
แหล่งข้อมูลอื่น

Manchester United F.C. profile
| ด ค กทีมยอดเยี่ยมยูฟ่าเนชันส์ลีก 2019 รอบสุดท้าย |
| --- | --- |
ผู้รักษาประตู:   จอร์แดน พิกฟอร์ด 
กองหลัง:   เดลีย์ บลินด์   เฟอร์จิล ฟัน ไดก์   รูแบน ดียัช   แนลซัน ซึเมดู 
กองกลาง:   แฟร็งกี เดอ โยง   จอร์จีนีโย ไวนัลดึม   บรูนู ฟือร์นังดึช 
กองหน้า:   คริสเตียโน โรนัลโด   บือร์นาร์ดู ซิลวา   แจร์ดัน ชาชีรี
อาเอฟเซ อายักซ์

สโมสรฟุตบอลอัมสเตอร์ดัม "อายักซ์" (ดัตช์: Amsterdamsche Football Club "Ajax", ออกเสียง: [ˈaːjɑks]) หรือ อาเอฟเซ อายักซ์ (AFC Ajax) หรือที่รู้จักกันในชื่อ ไอแยกซ์ อัมสเตอร์ดัม (อังกฤษ: Ajax Amsterdam) เป็นสโมสรฟุตบอลอาชีพจากกรุงอัมสเตอร์ดัม ประเทศเนเธอร์แลนด์ ถือเป็นหนึ่งในสโมสรที่ประสบความสำเร็จที่สุดในโลก (จากข้อมูลของสมาพันธ์ประวัติและสถิติฟุตบอลนานาชาติ) อายักซ์ติดอยู่อันดับ 7 ของสโมสรที่ประสบความสำเร็จที่สุดในยุโรปในศตวรรษที่ 20 เป็นหนึ่งใน 5 สโมสรที่ชนะการแข่งขันยูโรเปียนคัพ ถึง 3 สมัยติดต่อกันในปี 1971–1973 และในปี ค.ศ. 1972 ทีมชนะการแข่งขันลีกเอเรอดีวีซี, เคเอ็นวีบีคัพ และยูโรเปียนคัพ ส่วนถ้วยการแข่งขันระหว่างประเทศที่อายักซ์ได้รับคือ ถ้วยอินเตอร์คอนติเนนทัลคัพ 1995 และยูฟ่าแชมเปียนส์ลีก ในฤดูกาล 1994-95
สโมสรอายักซ์เล่นในสนามกีฬาอัมสเตอร์ดัมอาเรนา ที่เปิดเมื่อปี ค.ศ. 1996
ชื่อของสโมสรอายักซ์ มาจากชื่อของอาแจกซ์ วีรบุรุษในตำนานสงครามกรุงทรอย
ในปี ค.ศ. 2016 สัญลักษณ์ทีมอายักซ์ได้รับการจัดอันดับจากนิตยสารโฟร์โฟร์ทู นิตยสารฟุตบอลระดับโลกให้เป็นสัญลักษณ์ทีมฟุตบอลที่สวยที่สุดเป็นอันดับ 1 ของโลก
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นชุดปัจจุบัน > ผู้เล่นที่ปล่อยยืม

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
เกียรติประวัติ > ระดับประเทศ

เอเรอดีวีซี (36):
1917–18, 1918–19, 1930–31, 1931–32, 1933–34, 1936–37, 1938–39, 1946–47, 1956–57, 1959–60, 1965–66, 1966–67, 1967–68, 1969–70, 1971–72, 1972–73, 1976–77, 1978–79, 1979–80, 1981–82, 1982–83, 1984–85, 1989–90, 1993–94, 1994–95, 1995–96, 1997–98, 2001–02, 2003–04, 2010–11, 2011–12, 2012–13, 2013–14, 2018–19, 2020–21, 2021–22
KNVB Cup (20):
1916–17, 1942–43, 1960–61, 1966–67, 1969–70, 1970–71, 1971–72, 1978–79, 1982–83, 1985–86, 1986–87, 1992–93, 1997–98, 1998–99, 2001–02, 2005–06, 2006–07, 2009–10, 2018–19, 2020–21
Johan Cruyff Shield (9):
1993, 1994, 1995, 2002, 2005, 2006, 2007, 2013, 2019
เกียรติประวัติ > ระดับทวีปยุโรป

ยูโรเปียนคัพ/ยูฟ่าแชมเปียนส์ลีก (4):
1970–71, 1971–72, 1972–73, 1994–95
เจ้าสาวชาวยิว

| เจ้าสาวชาวยิว |
| --- | --- |

ศิลปิน: แร็มบรันต์
ปี: ค.ศ. 1667
ประเภท: จิตรกรรมสีน้ำมัน
สถานที่: พิพิธภัณฑสถานแห่งชาติ อัมสเตอร์ดัม, อัมสเตอร์ดัม
เจ้าสาวชาวยิว (ดัตช์: Het Joodse bruidje; อังกฤษ: The Jewish Bride) เป็นภาพเขียนสีน้ำมันที่เขียนโดยแร็มบรันต์ จิตรกรสมัยบาโรกชาวดัตช์ ที่ปัจจุบันตั้งแสดงอยู่ที่พิพิธภัณฑสถานแห่งชาติ อัมสเตอร์ดัม (Rijksmuseum) ในกรุงอัมสเตอร์ดัม ประเทศเนเธอร์แลนด์
แร็มบรันต์เขียน "เจ้าสาวชาวยิว" เสร็จราวปี ค.ศ. 1667 ภาพเขียนได้ชื่อปัจจุบันเมื่อต้นคริสต์ศตวรรษที่ 19 เมื่อผู้สะสมศิลปะชาวอัมสเตอร์ดัมบ่งว่าชายที่อยู่ในภาพที่กำลังมอบสร้อยคอให้ลูกสาวในวันแต่งงานเป็นชาวยิว แต่การตีความหมายนี้ไม่เป็นที่ยอมรับกันในปัจจุบันและใครคือตัวแบบในภาพก็ยังไม่เป็นที่ทราบกันอย่างแน่นอน ความกำกวมยิ่งเพิ่มมากขึ้นเมื่อไม่มีรายละเอียดอื่น ๆ ในภาพที่สามารถให้คำอธิบายได้ เพียงแต่หัวข้อหลักของภาพเป็นการแสดงความรักระหว่างคนสองคน การสันนิษฐานว่าคนในรูปเป็นใครก็มีตั้งแต่ตีตึส (ลูกชายของแร็มบรันต์) และเจ้าสาว หรือกวีชาวอัมสเตอร์ดัม มิเกล เด บาร์ริโอส (Miguel de Barrios) และภรรยา ไปจนถึงคู่จากพันธสัญญาเดิม รวมทั้งอับราฮัมและซาราห์, หรือโบอาซและรูธ แต่ที่น่าจะเป็นไปได้ที่สุดคือไอแซ็คและรีเบคคาที่บรรยายในพระธรรมปฐมกาล 26:8 ซึ่งสนับสนุนโดยภาพร่างโดยศิลปินในหัวเรื่องเขียนเดียวกัน
ขณะที่หลักฐานลักษณะการเขียนบ่งว่าแร็มบรันต์ตั้งใจจะเขียนภาพที่ใหญ่และหรูหรากว่า แต่ตำแหน่งลายเซ็นตรงมุมล่างซ้ายของภาพแสดงว่าขนาดภาพปัจจุบันมิได้แตกต่างไปจากขนาดที่เมื่อวาดเสร็จ องค์ประกอบของภาพคือ
| 0 | 1 | 2 |
| --- | --- | --- |
| “ | one of the greatest expressions of the tender fusion of spiritual and physical love in the history of painting". | ” |
ดูเพิ่ม

แร็มบรันต์
จิตรกรรมสีน้ำมัน
แหล่งข้อมูลอื่น

"เจ้าสาวชาวยิว  เก็บถาวร 2012-02-11 ที่ เวย์แบ็กแมชชีน" ที่พิพิธภัณฑสถานแห่งชาติ อัมสเตอร์ดัม, อัมสเตอร์ดัม
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
เจ้าชายหฤทเยนทระแห่งเนปาล

หฤทเยนทระ ศาหะ (เนปาล: हृदयेन्द्र शाह; ประสูติ 30 กรกฎาคม พ.ศ. 2545) เป็นสมาชิกของราชอาณาจักรเนปาลในอดีตและเป็นรัชทายาทอันดับ 2 ของเนปาล ระบอบกษัตริย์ถูกล้มล้างอย่างเป็นทางการเมื่อวันที่ 28 พฤษภาคม พ.ศ. 2551 พระองค์จึงเป็นที่รู้จักในประเทศเนปาลในพระนามว่า นวยุวราช
นวยุวราช

เจ้าชายหฤทเยนทระ ประสูติเมื่อเวลา 12:49 น. ในพระราชวังนารายันหิติ ในกาฐมาณฑุ ราชอาณาจักรเนปาล เป็นโอรสเจ้าชายปารัสวีรพิกรมศาหเทวะ มกุฎราชกุมารแห่งเนปาล และเจ้าหญิงหิมานี มกุฎราชกุมารีแห่งเนปาล
พระอัยกาคือ สมเด็จพระราชาธิบดีชญาเนนทรวีรวิกรมศาหเทวะเป็นพระมหากษัตริย์แห่งเนปาลที่ถูกเนรเทศ ส่วนพระอัยยิกาคือ สมเด็จพระราชินีโกมลราชยลักษมีเทวีศาหะ ซึ่งเป็นสมาชิกของราชวงศ์ราณาตามประเพณีของชาวฮินดู พระองค์ได้รับการตั้งพระนามอย่างเป็นทางการว่า หฤทเยนทระวีรพิกรมศาหเทวะ ในพิธีที่พระราชวังนารายันหิติ 11 วันหลังจากประสูติ
ในศาสนาฮินดู มีพิธีมากมายในการเลี้ยงดูพระมหากษัตริย์ในอนาคต หฤทเยนทระ ได้รับพิธีป้อนข้าวตามประเพณี ที่พระราชวังนารายันหิติ หกเดือนหลังจากประสูติ พิธีดำเนินตามประเพณีในคัมภีร์พระเวท พระองค์ทรงเลี้ยงข้าวโดยพระมารดาและสมาชิกราชวงศ์พระองค์อื่น ๆ ในระหว่างพิธี พระองค์ได้รับการถวาย เครื่องราชอิสริยาภรณ์ จากนายกรัฐมนตรี โลเกนดรา บะฮะดูร์ จัน และเจ้าหน้าที่รัฐบาลคนอื่น ๆ ตามลักษณะพิธีแบบดั้งเดิม ต่อมา หฤทเยนทระ ได้ปรากฏตัวต่อสาธารณชนเป็นครั้งแรกในขบวนรถม้าและถูกนำไปยังสถานที่ศักดิ์สิทธิ์ในกาฐมาณฑุ ซึ่งมีการบูชาและประกอบพิธีกรรม นายกรัฐมนตรีทำหน้าที่เป็นฝ่ายอารักขาในช่วงพิธีนี้ และอุ้มเจ้าชายไปรอบๆ วัดเพื่อเป็นสัญลักษณ์แห่งความผูกพันระหว่างประชาชนกับสถาบันกษัตริย์
ราชสันติวงศ์

หฤทเยนทระ เป็นรัชทายาทอันดับ 2 ในสายการสืบสันตติวงศ์ของเนปาล ในเดือนสิงหาคม พ.ศ. 2549 ก่อนที่ระบอบกษัตริย์จะถูกล้มล้าง รัฐบาลเนปาลได้ออกร่างแก้กฎมนเทียรบาลเพื่อแทนที่การสืบราชสันตติวงศ์แบบดั้งเดิม ต่อมาสภาผู้แทนราษฎรได้อนุมัติร่างแก้กฎมนเทียรบาลให้สตรีสามารถขึ้นครองราชย์ได้ด้วยความเห็นชอบของสมาชิกสภาผู้แทนราษฏร หากร่างกฎมณเทียรบาลถูกใช้จริง เจ้าชายหฤทเยนทระ จะถูกลงให้อยู่ในตำแหน่งที่ 3 ในการสืบราชสันตติวงศ์ เจ้าหญิงปูรณิกาแห่งเนปาล ซึ่งเป็นพระเชษฐภคินี ของพระองค์จะถูกเลื่อนตำแหน่งเป็นอันดับที่ 2 เนื่องจากมกำหนดไว้ว่าราชวงศ์ที่ยังมีชีวิตอยู่จะไม่ถูกลิดรอนจากตำแหน่งหรือ บรรดาศักดิ์ บทบัญญัติใหม่จะมีผลบังคับใช้สำหรับผู้ที่เกิดภายหลังการเปลี่ยนแปลงลำดับการสืบสันตติวงศ์
ในเดือนกุมภาพันธ์ พ.ศ. 2550 มีการคาดเดาในเนปาลว่าพระบืดาและพระอัยกาของหฤทเยนทระจะหลีกทางให้พระองค์ขึ้นครองบัลลังก์ ในเดือนกรกฎาคม พ.ศ. 2550 นายกรัฐมนตรี คิริชา ประสาท โกอิราลา ของเนปาลเรียกร้องให้กษัตริย์และมกุฎราชกุมารสละราชสมบัติเพื่อสนับสนุน หฤทเยนทระ แม้ว่าสิ่งนี้จะถูกปฏิเสธโดยกลุ่มลัทธิเหมา
การล้มล้างระบอบกษัตริย์

เมื่อวันที่ 24 ธันวาคม พ.ศ. 2550 มีการประกาศว่าเนปาลจะยกเลิกระบอบกษัตริย์ในปี พ.ศ. 2551 หลังจากการเลือกตั้งสภาร่างรัฐธรรมนูญ เมื่อวันที่ 28 พฤษภาคม พ.ศ. 2551 สภาร่างรัฐธรรมนูญแห่งเนปาล (Constituent Assembly of Nepal) ได้ลงมติเป็นเอกฉันท์ให้มีการเปลี่ยนแปลงการปกครองของประเทศจากรูปแบบราชอาณาจักรมาเป็นสาธารณรัฐประชาธิปไตย
ก่อนการยกเลิกระบอบกษัตริย์ หฤทเยนทระ เข้าเรียนที่ โรงเรียนนานาชาติรูปีในกาฐมาณฑุ พระเชษฐภคีนีกับพระขนิษฐาของพระองค์ซึ่งถูกปลดคือ เจ้าหญิงปูรณิกาแห่งเนปาล และ เจ้าหญิงกฤติกาแห่งเนปาล ในเดือนกรกฎาคม พ.ศ. 2551 หฤทเยนทระ ได้เสด็จลี้ภัยทางการเมืองพร้อมกับพระชนนี พระเชษฐภคีนี และพระขนิษฐา โดยได้ประทับอยู่ในประเทศสิงคโปร์ เพื่อไปสมทบพระชนกที่ประทับอยู่ก่อนแล้วซึ่งประกอบธุรกิจในประเทศสิงคโปร์
เนลสัน (ประเทศนิวซีแลนด์)

ชานเมืองทางใต้ของ Nelson (ขวา) และเมืองริชมอนด์ที่อยู่ใกล้เคียง (ซ้าย) มองจากทางอากาศ
เนลสัน ( มาวรี: Whakatū  ) เป็นเมืองของนิวซีแลนด์บนชายฝั่งตะวันออกของอ่าวแทสมัน ทางตอนบนของเกาะใต้ เป็นเมืองที่เก่าแก่ที่สุดในเกาะใต้และเป็นเมืองที่เก่าแก่ที่สุดเป็นอันดับสองในนิวซีแลนด์ ก่อตั้งเมื่อ พ.ศ. 2384 และกลายเป็นเมืองตามพระราชกฤษฎีกา ในปี พ.ศ. 2401
แหล่งข้อมูลอื่น

คู่มือการท่องเที่ยว Nelson (New Zealand) จากวิกิท่องเที่ยว (ในภาษาอังกฤษ)
Historic images of Nelson from the collection of the Museum of New Zealand Te Papa Tongarewa
Nelson City Council
Nelson Tasman Tourism เก็บถาวร 2017-05-01 ที่ เวย์แบ็กแมชชีน
แม่แบบ:Regions of New Zealand
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
↑  "Nelson City | NZHistory, New Zealand history online". nzhistory.govt.nz. เก็บจากแหล่งเดิมเมื่อ 28 January 2021. สืบค้นเมื่อ 25 January 2021.
เครื่องราชอิสริยาภรณ์เลออปอล

| เครื่องราชอิสริยาภรณ์เลออปอล เครื่องราชอิสริยาภรณ์แห่งพระเจ้าเลออปอล |
| --- | --- |

ประเภท: สายสะพายมีดารา, ดวงตรามีดารา, ดวงตรา
วันสถาปนา: 11 กรกฎาคม พ.ศ. 2375
ประเทศ:  เบลเยียม
ผู้สมควรได้รับ: ชาวเบลเยียมและชาวต่างประเทศ
มอบเพื่อ: มีผลงานที่โดดเด่นและสำคัญต่อรัฐ และสังคมของเบลเยียม
สถานะ: ยังพระราชทาน
ผู้สถาปนา: พระเจ้าเลออปอลที่ 1 แห่งเบลเยียม
ประธาน: พระมหากษัตริย์แห่งชาวเบลเยียม
ลำดับเกียรติ
สูงกว่า: ไม่มี (มีลำดับเกียรติสูงสุด)
รองมา: เครื่องราชอิสริยาภรณ์ดาวแอฟริกา
เครื่องราชอิสริยาภรณ์เลออปอล (ฝรั่งเศส: Ordre de Léopold, ดัตช์: Leopoldsorde) เป็นเครื่องราชอิสริยาภรณ์ที่มีลำดับเกียรติสูงสุดของประเทศเบลเยียม พระเจ้าเลออปอลที่ 1 แห่งเบลเยียม ได้ทรงสถาปนาขึ้นเมื่อ 11 กรกฎาคม พ.ศ. 2375 มีสีของสายสะพายและแพรแถบเป็นสีม่วงแกมบานเย็น
ลำดับชั้นและแพรแถบย่อ

| แพรแถบย่อ | ชื่อ(ภาษาไทย) | ชื่อ (ภาษาฝรั่งเศส) | ชื่อ (ภาษาอังกฤษ) |
| --- | --- | --- | --- |
|  | ประถมาภรณ์ | Grootlint | Grand Cordon |
|  | ทวีติยาภรณ์ | Grootofficier | Grand Officer |
|  | ตริตาภรณ์ | Commandeur | Commander |
|  | จัตุรถาภรณ์ | Officier | Officer |
|  | เบญจมาภรณ์ | Chevalier/Ridder | Knight |
ระเบียงภาพ

สายสะพายชั้น Grand Cordon
ดาราชั้น Grand Cordon
สายสะพายและดาราชั้น Grand Cordon
ดวงตราชั้น Officer
ดวงตราชั้น Knight
ฉลองพระองค์ของพระเจ้าอัลเบิร์ตที่ 1 แห่งเบลเยียม ประดับสายสะพายและดาราชั้น Grand Cordon
บรรณานุกรม

พระเจ้าวรวงศ์เธอ พระองค์เจ้าจุลจักรพงษ์, เกิดวังปารุสก์ สมัยสมบูรณาญาสิทธิราชย์ และ สมัยประชาธิปไตย, สำนักพิมพ์ริเวอร์บุ๊คส์, 2554
แหล่งข้อมูลอื่น

Order of Léopold เก็บถาวร 2009-10-27 ที่ เวย์แบ็กแมชชีน
เมเคอเลิน

ศาลาเทศบาลเมืองเมเคอเลิน
เมเคอเลิน (ดัตช์: Mechelen) เป็นเมืองในประเทศเบลเยียม ที่พูดภาษาดัตช์ ในจังหวัดแอนต์เวิร์ป เป็นตลาดใหญ่ในการค้าผัก ผลิตเครื่องเรือน เคยเป็นศูนย์กลางผลิตผ้าลูกไม้ที่มีชื่อเสียง เป็นเมืองที่มีชื่อเสียงด้านศิลปะ เมืองนี้มีความเจริญรุ่งเรืองมากในคริสต์ศตวรรษที่ 15 และต้นคริสต์ศตวรรษที่ 16
ฮีเยโรนีมึส โบส

ระวังสับสนกับ เฮียโรนีมัส บ็อค
| ฮีเยโรนีมึส โบส |
| --- | --- |
Jheronimus Bosch
Posthumous portrait of Hieronymus Bosch, ป. ค.ศ.1550, (attr. Jacques Le Boucq [fr])
เกิด: Jheronimus van Aken ป. ค.ศ.1450 เซร์โทเคนบอส, ดัชชีบราบันต์, เนเธอร์แลนด์ของเบอร์กันดี (ปัจจุบันคือประเทศเนเธอร์แลนด์)
เสียชีวิต: ถูกฝังในวันที่ 9 สิงหาคม พ.ศ. 1516 (อายุ 65–66 ปี) เซร์โทเคนบอส, ดัชชีบราบันต์, เนเธอร์แลนด์ของแฮบส์เบิร์ก
สัญชาติ: ดัตช์
มีชื่อเสียงจาก: จิตรกรรม
ผลงานเด่น: The Garden of Earthly Delights   The Temptation of St. Anthony
ขบวนการ: จิตรกรรมเนเธอร์แลนด์เริ่มแรก สมัยฟื้นฟูศิลปวิทยา
ฮีเยโรนีมึส โบส (ดัตช์: Hieronymus Bosch; ราว ค.ศ. 1450 - 9 สิงหาคม ค.ศ. 1516) เป็นจิตรกรสมัยฟื้นฟูศิลปวิทยา (เรอแนซ็องส์) คนสำคัญของประเทศเนเธอร์แลนด์ในคริสต์ศตวรรษที่ 15 และ 16 มีความเชี่ยวชาญทางการเขียนภาพสีน้ำมันและบานพับภาพ ภาพเขียนหลายภาพของโบสเป็นภาพความล้มเหลวทางจริยธรรมของมนุษย์ โบสใช้ภาพปีศาจ, มนุษย์ครึ่งสัตว์, และเครื่องกลไกในการสร้างความกลัว, ความสับสน และการแสดงความเลวของมนุษย์ งานจะซับซ้อนและมีเอกลักษณ์เป็นของตัวเอง เต็มไปด้วยจินตนาการและการใช้รูปสัญลักษณ์ บางสัญลักษณ์ก็เป็นสัญลักษณ์ที่ตีความหมายได้ยากแม้แต่ในสมัยของโบสเอง
ชีวิต

"เยโรนีมึส" (Jheronimus) หรือ "ยุน ฟัน อาเกิน" (Joen van Aken) เป็นชื่อแรกเกิดของฮีเยโรนีมึส โบส สร้อยท้ายหมายถึงผู้มาจากเมืองอาเคิน ส่วนชื่อโบสมาจากชื่อเมืองเกิด คือ แซร์โตเคินโบส ('s-Hertogenbosch) ชีวิตเบื้องต้นไม่เป็นที่ทราบมากนัก ส่วนที่ทราบมาจากหลักฐานที่บันทึกไว้ในเอกสารของเทศบาลเมืองและจากสมาคมภราดรพระแม่มารี (Brotherhood of Our Lady) วันเกิดของโบสสันนิษฐานว่าประมาณปี ค.ศ. 1450 เป็นการประมาณจากภาพเหมือนตนเองที่โบสวาดไม่นานก่อนที่จะเสียชีวิต ในภาพเป็นชายสูงอายุราวหกสิบกว่าปี
โบสเกิดและใช้ชีวิตอยู่ไม่ไกลจากแซร์โตเคินโบสซึ่งเป็นเมืองหลวงของจังหวัดบราแบนต์ ยัน ฟัน อาเกิน ปู่ของโบส (เสียชีวิต ค.ศ. 1454) เป็นจิตรกรตามหลักฐานแรกเมื่อปี ค.ศ. 1430 เท่าที่ทราบยันมีลูกห้าคน สี่ในห้าเป็นช่างเขียนตามพ่อ อันโตนียึส พ่อของโบส (เสียชีวิต ค.ศ. 1478) ทำหน้าที่เป็นที่ปรึกษาศิลปะให้แก่สมาคมภราดรพระแม่มารี สันนิษฐานกันว่าอาจจะเป็นพ่อหรือลุงที่เป็นผู้ฝึกให้โบสเรียนการเขียนภาพแต่ไม่มีงานของพ่อหรือลุงเหลือไว้เป็นหลักฐาน หลักฐานที่กล่าวถึงโบสเป็นครั้งแรกกล่าวในเอกสารของเทศบาลเมื่อปี ค.ศ. 1474 ที่กล่างถึงโบสและพี่น้องสามคน
แซร์โตเคินโบสปัจจุบันอยู่ทางใต้ของประเทศเนเธอร์แลนด์ เป็นเมืองที่รุ่งเรืองในคริสต์ศตวรรษที่ 15 แต่ในปี ค.ศ. 1463 เกิดไฟไหม้ใหญ่ บ้านเรือน  4,000 หลังถูกทำลายไปกับไฟ โบสอายุประมาณ 13 ปีคงได้ประสบการณ์จากครั้งนั้น โบสเป็นจิตรกรมีชื่อเสียงที่รู้จักกันดีและมักจะได้รับงานเขียนจากต่างประเทศ ในปี ค.ศ. 1488 โบสก็ได้เข้าเป็นสมาชิกของสมาคมภราดรพระแม่มารี ซึ่งเป็นสมาคมศาสนาที่เคร่งครัด สมาชิกมีด้วยกันประมาณ 40 คนซึ่งมาจากผู้มีอิทธิพลในเมือง และอีก 7,000 คนจากทั่วยุโรป
ราวระหว่างปี ค.ศ. 1479 ถึงปี ค.ศ. 1481 โบสแต่งงานกับอาไลต์ โคยาตส์ ฟัน เดินเมร์เฟน (Aleyt Goyaerts van den Meerveen) ซึ่งมีอายุแก่กว่าโบสสองสามปี หลังจากนั้นทั้งคู่ก็ย้ายไปเมืองโอร์สโคต (Oirschot) ซึ่งภรรยาของโบสได้รับมรดกบ้านและที่ดินจากครอบครัว  จากหลักฐานของสมาคมภราดรพระแม่มารี โบสเสียชีวิตเมื่อปี  ค.ศ. 1516 พิธีศพทำที่วัดเซนต์จอห์นเมื่อวันที่ 9 สิงหาคมปีเดียวกัน
โบสเขียนบานพับภาพหลายบานแต่ที่งานชิ้นที่สำคัญที่สุดคือภาพเขียนชื่อ "สวนสำราญ" (The Garden of Earthly Delights) ซึ่งเป็นภาพอาดัมกับอีฟในสวนอีเด็น พร้อมทั้งสัตว์ต่าง ๆ บนบานซ้ายและภาพเปลือยและพรรณไม้และนกต่าง ๆ บนบานกลาง บนบานขวาเป็นภาพนรกที่มีภาพการลงโทษผู้มีบาปด้วยวิธีต่าง ๆ เมื่อปิดบานพับด้านนอกเป็นภาพแบบเอกรงค์เทา (grisaille) ของพระเจ้าสร้างโลก พื้นผิวภาพของโบสจะหยาบกว่าวิธีการเขียนภาพแบบเฟลมิช การเขียนภาพแบบเฟลมิชตามปกติแล้วจะใช้ความเรียบลื่นของผิวภาพในการซ่อนว่าเป็นสิ่งที่สร้างด้วยฝีมือมนุษย์